Serie A

Serie A je najvyššia futbalová liga v Taliansku. Hlavným sponzorom je talianska mobilná spoločnosť TIM, oficiálny názov je teda Serie A TIM. V súťaži hrá 20 tímov, z toho 3 posledné zostupujú do druhej ligy Serie B, a traja prví so Serie B postupujú do Serie A. Víťaz získava titul, ktorý sa nazýva Scudetto.

História 
História organizovaného futbalu v Taliansku siaha do roku 1898, keď sa odohral prvý ročník ligovej súťaže. Tento formát súťaže sa hral vo forme rozdelenia klubov do samostatných súťaží, ktoré boli rozdelené podľa regiónu, pričom víťazi jednotlivých regionálnych líg sa následne stretli v play-off o taliansky titul. Tento formát existoval od roku 1898 do roku 1929. Rozdelenie podľa regiónov však so sebou prinášalo komplikácie, predovšetkým preto, lebo kluby zo severu krajiny boli oveľa silnejšie, ako tímy zo stredu a juhu, no napriek tomu sa vyradili medzi sebou ešte pred tým, než mali šancu bojovať o titul. Tým vznikali konflikty, ktoré vyvrcholili v sezóne 1921/22, kedy sa hrali dokonca dve súťaže súbežne.

Vznik Serie A 
V roku 1929 bolo rozhodnuté, že taliansky klubový futbal prejde rozsiahlou reorganizáciou, už nebude viac rozdelený podľa regiónov, ale vytvorí sa jedna celoštátna súťaž. Tým vznikla Serie A, ktorá sa v novom formáte hrala prvý krát v sezóne 1929/30. V priebehu jednotlivých sezón sa postupne menil aj počet účastníkov Serie A. Prvé ročníky hralo 18 klubov, neskôr sa počet znížil na 16 tímov, potom sa postupne zvyšoval až na 21 klubov v sezóne 1947/48. Okrem počtu účastníkov však väčšie zmeny v tejto súťaži počas jej fungovania nenastali.

Hrací systém 

Futbalová sezóna v Taliansku sa tradične hrá od augusta do mája. Každý klub odohrá v sezóne dva zápasy s každým súperom, raz doma, raz vonku. V súčasnosti má liga 20 účastníkov, takže každý tím odohrá 38 zápasov. Prvá polovica sezóny (jeseň) sa nazýva "andata", druhá polovica (jar) sa nazýva "ritorno". Od sezóny 1994/95 získa víťaz zápasu 3 body (pred tým 2 body), za remízu je 1 bod. Posledné tri tímy zostupujú do druhej najvyššej súťaže Serie B.

Majstrovský titul sa nazýva „scudetto“, teda malý znak. Od sezóny 1924/25 má právo víťaz súťaže nosiť na svojich dresoch malý taliansky znak s talianskou trikolórou. Klub, ktorý získa 10 titulov, má právo nad svojim znakom umiestniť jednu zlatú hviezdu ("Stella"). Za každých ďalších 10 titulov môže pridať ďalšiu hviezdu.

    Juventus (1957/58, 1981/82 a 2013/14)
  Inter Miláno (1965/66)
  AC Miláno (1978/79)

Počet účastníkov Serie A v priebehu sezón 
 18 klubov: 1929–1934
 16 klubov: 1934–1942
 18 klubov: 1942–1946
 20 klubov: 1946–1947
 21 klubov: 1947–1948
 20 klubov: 1948–1952
 18 klubov: 1952–1967
 16 klubov: 1967–1988
 18 klubov: 1988–2004
 20 klubov: 2004–súčasnosť

Počet sezón jednotlivých klubov v lige 
V histórií Serie A od sezóny 1929/30 hralo túto celkom 67 klubov. Prvenstvo v počte sezón drží Inter Miláno, ktorý odohral všetkých 86 ročníkov. Tímy označené hrubým písmom hrajú Serie A aj v súčasnosti.

Kluby, ktoré vyhrali titul (podľa počtu) 
 Juventus FC: 2005 - titul odobráný (korupčná aféra 2006), 2006 - titul odobraný (korupčná aféra v 2006)
 Torino FC: 1927 - titul odobraný z dôvodu športových priestupkov

Rekordy

 Hráči označení hrubým písmom sú stále aktívni.

Kluby v sezóne 2021 -22 
 Atalanta
Bologna
 Cagliari
Empoli
 Fiorentina
 Genoa
 Hellas
 Internazionale
 Juventus
 Lazio
 Miláno
 Neapol
 Roma
Salernitana
 Sampdoria
 Sassuolo
Spezia
 Torino
 Udinese
Venezia

Referencie

Externé odkazy 
 oficiálna stránka súťaže

Zdroj 
 zoznam talianskych majstrov
 história súťaže od založenia do 1923
 historická tabuľka Serie A

 
Talianske futbalové súťaže
Najvyššie národné futbalové súťaže
Futbalové súťaže v Európe